CELEX: 62017TN0591
Language: hr
Date: 2017-08-30 00:00:00
Title: Predmet T-591/17: Tužba podnesena 30. kolovoza 2017. – EIB protiv Sirije

30.10.2017   
            
            
               HR
            
            
               Službeni list Europske unije
            
            
               C 369/35
            
         Tužba podnesena 30. kolovoza 2017. – EIB protiv Sirije
   (Predmet T-591/17)
   (2017/C 369/48)
   Jezik postupka: engleski
   
      Stranke
   
   
      Tužitelj: Europska investicijska banka (zastupnici: P. Chamberlain, T. Gilliams, J. Shirran i F. de Borja Oxangoiti Briones, agenti, D. Arts, lawyer i T. Cusworth, solicitor)
   
      Tuženik: Sirijska Arapska Republika
   
      Tužbeni zahtjev
   
   Tužitelj od Općeg suda zahtijeva da naloži Siriji:
   
               —
            
            
               plaćanje svih iznosa koje mu duguje u skladu s člancima 3.01., 3.02., 4.01., 9.01. i 9.02. Water Supply Deir Ez Zor Region Loan Agreementa, a koje se sastoje od:
               
                           —
                        
                        
                           404 425,58 eura, iznos koji mu duguje na dan 25. kolovoza 2017., odnosno cjelokupnu glavnicu, kamatu i ugovornu zateznu kamatu (obračunatu od datuma dospijeća do 25. kolovoza 2017.),
                        
                     
                           —
                        
                        
                           dodatne ugovorne zatezne kamate koja se određuje po godišnjoj stopi od 3,5 % (350 baznih bodova) do isplate,
                        
                     
                           —
                        
                        
                           svih primjenjivih poreza, pristojbi, naknada i profesionalnih troškova obračunanih od datuma dospijeća do isplate, uključujući troškove ovog postupka.
                        
                     
         
               —
            
            
               u svakom slučaju, plaćanje iznosa koji mu duguje za obroke koji će dospjeti nakon podnošenja ove tužbe i koje Sirija propusti platiti, a koji se sastoji od:
               
                           —
                        
                        
                           cjelokupne glavnice i kamate za svaki obrok,
                        
                     
                           —
                        
                        
                           ugovorne zatezne kamate koja se određuje po godišnjoj stopi od 3,5 % (350 baznih bodova), od datuma dospijeća svakog obroka dok Sirija ne izvrši plaćanje.
                        
                     
         
               —
            
            
               plaćanja svih troškova u vezi s ovim postupkom u skladu s člankom 134. stavkom 1. Poslovnika.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog.
   Prvi i jedini tužbeni razlog temelji se na navodu da je Sirija povrijedila svoje ugovorne obveze iz članaka 3.01. i 4.01. Water Supply Deir Ez Zor Region Loan Agreementa o plaćanju obroka prema Water Supply Deir Ez Zor Region Loan Agreementa po njihovom dospijeću i članka 3.02. Water Supply Deir Ez Zor Region Loan Agreementa o plaćanju zatezne kamate za svaki dospjeli i neplaćeni obrok koja se određuje po godišnjoj stopi. Posljedično, Sirija je ugovorno obvezna u skladu s člancima 3.01., 3.02., 4.01., 9.01. i 9.02. Water Supply Deir Ez Zor Region Loan Agreementa platiti sve dospjele iznose.